Diari Oficial de la Generalitat Valenciana


Sumari del DOGV 3790, del 11-07-2000 (2000/5457)

RESOLUCIÓ de 20 de juny de 2000, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Aplicació de llot de depuradora com a esmenant de sòls i en la producció de substrats en el sector forestal valencià CI00-60».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5457


Data del document
:   20-06-2000

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu
    * personal d'investigació
    * universitat

RESOLUCIÓ de 20 de juny de 2000, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. Projecte: «Aplicació de llot de depuradora com a esmenant de sòls i en la producció de substrats en el sector forestal valencià CI00-60». [2000/Q5457]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública d'una plaça de tècnic superior d'investigació d'acord amb les bases següents:
  
1. Denominació del lloc de treball
  
Tècnic superior d'investigació.
  
2. Classificació del lloc de treball
  
Grup: A.
  
Complement de destinació: 20.
  
Complement específic: E024.
  
3. Objecte i període
  
Contribució al desenvolupament del subprojecte amb la caracterització analítica de sòls, substrats i matèria vegetal.
  
La durada del contracte serà determinada per la durada del projecte i la disponibilitat del pressupost.
  
4. Jornada de treball
  
31 hores setmanals.
  
5. Perfil de la plaça
  
L'investigador o investigadora contractat es dedicarà, en coordinació amb la resta de l'equip d'investigació, a la caracterització analítica de sòls, substrats elaborats amb llot compostat i de matèria vegetal.
  
6. Requisits dels aspirants
  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
b) Tenir complerts 18 anys el dia en què finalitze el termini de presentació de sol·licituds.
  
c) Llicenciatura en ciències biològiques, químiques o enginyeria agrònoma.
  
d) No estar inhabilitat per a l'exercici de funcions públiques.
  
e) No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
a) Títol de doctor.
  
b) Coneixements i experiència en la caracterització analítica convencional i específica de sòls, de substrats i de matèria vegetal: retenció d'aigua i espectrofotometria.
  
c) Experiència en informàtica.
  
d) Experiència en tècniques de mostreig de camp.
  
e) Preparació de mostres per a anàlisis.
  
f) Carnet de conduir.
  
8. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
9. Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president o presidenta podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baixos), en el termini de 10 dies naturals, a partir de l'endemà de la publicació d'aquesta resolució en el Diari Oficial de la Generalitat Valenciana.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
S'ha de presentar també una còpia del document nacional d'identitat.
  
11. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3a planta).
  
Cal tenir en compte la resolució del Rectorat de la Universitat de València de 2 de juny de 2000, (DOGV de 6 de juny de 2000) per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 1999 i el seu còmput es reprendrà l'1 de setembre del mateix any. Si aquesta resolució es publica en el mes d'agost, el termini començarà l'1 de setembre.
  
12. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.
  
 Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 20 de juny de 2000.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom Segon cognom
  
 Nom Data de naixement
  
 DNI Telèfon Adreça
  
Localitat/comarca o província
  
Dades del lloc de treball sol·licitat:
  
Denominació del lloc de treball: tècnic superior d'investigació.
  
Projecte: «Aplicació de llot de depuradora com a esmenant de sòls i en la producció de substrats en el sector forestal valencià CI00-60».
  
Classificació: A20-E024
  
Demane l'admissió en el concurs públic per cobrir una plaça de tècnic superior d'investigació, convocat per la Resolució de data 20 de juny de 2000.
  
La persona interessada,
  
València, ... d ... de 2000
  
La persona signant declara que són certes les dades que figuren en aquest currículum, i assumeix en cas contrari les responsabilitats que poguessen derivar-se de les inexactituds que hi consten.
  
ANNEX II
  
Barem
  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 2 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
ANNEX III
  
Comissió avaluadora titular
  
President: Juan Sánchez Díaz, director de l'Institut de Desertificació.
  
Vocals: Florencio Ingelmo Sánchez, professor adscrit a l'Institut de Desertificació.
  
Dos representants del comité d'empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
Presidenta: Carmen Antolín Tomás, professora adscrita a l'Institut de Desertificació.
  
Vocals: Rafael Boluda Hernández, professor adscrit a l'Institut de Desertificació.
  
Dos representants del comité d'empresa